


Z A P I S N I K
38.  sjednice Vijeća Gradske četvrti Donja Dubrava,
održane 9. srpnja 2020.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Milan Draženović – predsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Dubravka Šereg, Hrvoje Tomić i Ivan Trstenjak.
Nenazočni članovi Vijeća: Antun Bačić i Mira Božić
Nazočni članovi VMO: Željko Đuretec – predsjednik VMO „30. svibnja 1990.“, Branka Budimir – predsjednica VMO Čulinec,  Tin Trstenjak – predsjednik VMO „Ivan Mažuranić“, Viktor Kramarić – član VMO Novi Retkovec i Dušan Pavlović – član VMO Donja Dubrava
Nazočni djelatnici Službe za MS: 
Marija Nakić – v.d. voditeljica Područnog odsjeka Donja Dubrava, 
Marijana Lepur – viši stručni referent za rad tijela mjesne samouprave

Predsjedava Milan Draženović, predsjednik Vijeća Gradske četvrti Donja Dubrava.
Predsjednik pozdravlja sve prisutne te utvrđuje da je nazočno 13 članova Vijeća te ono može pravovaljano odlučivati. 
Predsjednik otvara 38. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 37. sjednice. Budući da primjedbi nije bilo, nakon provedenog glasovanja utvrđuje da je isti  jednoglasno prihvaćen. 
Potom predlaže da se zbog nepotpune dokumentacije prve tri točke predloženog dnevnog reda navedenog u pozivu brišu, te da se izmijenjeni prijedlog dnevnog reda dopuni  točkama 2., 3. i 5. za koje su materijale primili prije početka sjednice. Pita članove Vijeća imaju li još kakvih prijedloga za dopunu dnevnog reda. Budući da drugih prijedloga nije bilo, nakon provedenog glasovanja predsjednik utvrđuje da je prijedlog izmjene i dopune jednoglasno prihvaćen te da je jednoglasno usvojen

DNEVNI  RED:

1. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2020.;
2. Prijedlog zaključka o odobrenju korištenja sredstava za Dane Dubrave 2020.
3. Prijedlog zaključka o prijedlogu projektiranja javne rasvjete na polivalentnom igralištu na lokaciji I. Štefanovečki zavoj – Ulica kneza Branimira
4. Prijedlog zaključka o prijedlogu jednosmjerne regulacije prometa u Đurđevačkoj ulici te iscrtavanje parkirnih mjesta na dijelu Đurđevačke ulice
5. Prijedlog zaključka o sanaciji šahtova telekomunikacijskih mreža na području Gradske četvrti Donja Dubrava
6. Aktualna komunalna problematika
7. Pitanja, prijedlozi i obavijesti


Ad 1 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2020.
Predsjednik  obrazlaže III. izmjenu PKA u 2020. Otvara raspravu.
Bez rasprave, Vijeće jednoglasno donosi

Zaključak o izmjeni Plana komunalnih aktivnosti
Gradske četvrti Donja Dubrava u 2020.
(Tekst Plana priložen je ovom zapisniku i njegov je sastavni dio)


Ad 2 - Prijedlog zaključka o odobrenju korištenja sredstava za Dane Dubrave 2020.
Predsjednik  otvara raspravu o Prijedlogu zaključka. Bez rasprave, Vijeće jednoglasno donosi

Z A K L J U Č A K
o odobrenju korištenja sredstava

1. Vijeće odobrava isplatu sredstava iz razdjela 0502 Proračuna Grada Zagreba za 2020. godinu, na teret Pozicije 187-3299 „OSTALI NESPOMENUTI RASHODI POSLOVANJA“. Vijeće Gradske četvrti Donja Dubrava u svrhu promocije Vijeća na Danima Dubrave 2020. financira nabavu kaciga i rukavica za šumske požare s logom Vijeća u iznosu od 5.000,00 kn. Sredstva će biti uplaćena u korist Vatro-protekt d.o.o.,  10000 Zagreb, Aleja javora 72, sukladno ponudi broj 279 od 7. srpnja 2020. godine.
1. Ovaj se Zaključak dostavlja Gradskom uredu za mjesnu samoupravu na postupanje.



Ad 3 - Prijedlog zaključka o prijedlogu projektiranja javne rasvjete na polivalentnom igralištu na lokaciji I. Štefanovečki zavoj – Ulica kneza Branimira
Predsjednik pojašnjava točku dnevnog reda i otvara raspravu. Bez rasprave, Vijeće jednoglasno donosi

Z A K LJ U Č A K
o prijedlogu projektiranja javne rasvjete na polivalentnom igralištu
na lokaciji I. Štefanovečki zavoj – Ulica kneza Branimira

1. Vijeće je Planom komunalnih aktivnosti Gradske četvrti Donja Dubrava u 2020. osiguralo sredstva i uredilo polivalentno igralište na lokaciji I. Štefanovečki zavoj – Ulica kneza Branimira.
1. Predlaže se nadležnom Gradskom uredu da za predmetnu lokaciju projektira i izgradi javnu rasvjetu. 
1. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.



Ad 4 - Prijedlog zaključka o prijedlogu jednosmjerne regulacije prometa u Đurđevačkoj ulici te iscrtavanje parkirnih mjesta na dijelu Đurđevačke ulice
Predsjednik napominje da je Vijeće Mjesnog odbora „Ivan Mažuranić“ dalo pozitivno mišljenje na prijedlog stanara. Otvara raspravu. Bez rasprave, Vijeće jednoglasno donosi




Z A K LJ U Č A K
o prijedlogu jednosmjerne regulacije prometa u Đurđevačkoj ulici te
 iscrtavanje parkirnih mjesta na dijelu Đurđevačke ulice

1. Razmotren je Zaključak Vijeća Mjesnog odbora „Ivan Mažuranić“ i zahtjev stanara Đurđevačke ulice kojim traže izmjenu postojeće prometne regulacije na način da se uspostavi jednosmjerno odvijanje prometa od zapada prema istoku, te da se označi dio kolnika za parkiranje vozila u istoj ulici (sa stražnje strane Doma zdravlja – Zagreb istok). U susjednoj Slavonskoj ulici nalazi se Dom zdravlja pa mnogi korisnici istog učestalo prometuju te parkiraju svoja vozila u Đurđevačkoj ulici što onemogućuje nesmetan prolaz i sigurnost u prometu stanovnicima navedene ulice. 
1. Vijeće smatra prijedlog opravdanim te predlaže da nadležni gradski ured izvrši očevid, i utvrdi opravdanost prijedloga. 
1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 5 - Prijedlog zaključka o sanaciji šahtova telekomunikacijskih mreža na području Gradske četvrti Donja Dubrava
Predsjednik utvrđuje da ima dosta šahtova koji su uništeni, a za njihov popravak ili zamjenu nisu nadležne Zagrebačke ceste već telekomunikacijski operater. Otvara raspravu o prijedlogu zaključka. Bez rasprave, Vijeće jednoglasno donosi

Z A K LJ U Č A K
o sanaciji šahtova telekomunikacijskih mreža 
na području Gradske četvrti Donja Dubrava

1. Na osnovi pritužbi građana i uvidom na terenu ustanovljena su oštećenja šahtova telekomunikacijskih mreža na području mjesnih odbora Donja Dubrava, „Ivan Mažuranić“ i „30.svibnja 1990.“ Zbog mogućnosti ozljeda građana i šteta na automobilima traži se od nadležnog tijela sanacija šahtova.
2. Ovaj zaključak dostavlja se Hrvatskom telekomu  na daljnje postupanje.


Ad 6 - Aktualna komunalna problematika
Predsjednik izvješćuje članove Vijeća o radovima koji se trenutno obavljaju i koji uskoro započinju.

Ad7 - Pitanja, prijedlozi i obavijesti
Predsjednik napominje da se načelnik III. Policijske postaje obratio nadležnima u svezi problema vezanih uz promet, a koje su članovi Vijeća iznijeli na prošloj sjednici, te nas je o tome izvijestio e-mailom koji je priložen uz materijale za sjednicu.
Utvrđuje da se uspjelo riješiti 2.000 m² zemljišta u Trnavi, kod vrtića. Napominje da je objekt MO „30. svibnja 1990.“ ponovno išaran, a što se tiče zemljišta oko objekta, u nadležnosti Vijeća nije niti prodaja niti kupnja zemljišta, iako građani najviše prozivaju predsjednika Vijeća. uokolo objekta nam je ostalo 3 metra i to je sve.
M. Nakić pojašnjava situaciju koja je nastala nedavno radi iznenadnog pada drveta pored i dijelom na objekt MO „30. svibnja 1990.“. Otišla je s djelatnicom utvrditi i poslikati štetu nastalu na fasadi objekta koja je išarana kako bi izvijestila Gradski ured za mjesnu samoupravu. Drvo se iznenada prelomilo i palo te je hitno pozvala Zrinjevac da drvo ispile jer je dijelom palo na električne kablove. Na sreću do požara nije došlo. 
Predsjednik napominje da će sljedeća sjednica biti krajem kolovoza.
Budući da nije bilo pitanja i prijedloga, predsjednik zaključuje sjednicu u 18,45 sati. 


KLASA: 026-02/20-01/179				
URBROJ: 251-06-11-4-20-2
Zagreb, 9. srpnja 2020.


Zapisnik sastavila:
Marijana Lepur, bacc.admin.publ.



Predsjednik
Vijeća Gradske četvrti
Donja Dubrava
   Milan Draženović, dipl. ing.

